Kevad 2017. Tõstja Leho Pent vigastab EMil parema käe küünarliigest. Sügis 2017. Pent vigastab MMil vasaku käe küünarliigest. Kevad 2018. Pent naaseb edukalt areenile.
Nii mõnigi samasugusesse olukorda sattunud sportlane on karjääri juba lõpetanud. Temal ei ole selline mõte pähegi tulnud. „Tugevad tõusevad püsti, pühivad tolmu maha ja lähevad edasi,“ arutleb 28aastane atleet. „Loobuvad need, kelle tulemused treeningutel ei parane. Mina näen harjutamise põhjal, et arenguruumi on veel küll.“
Loomulikult on Pendilgi raskeid hetki olnud. „Esimesed vigastusjärgsed kuud on keerulised,“ tunnistab ta. „Eriti siis, kui küünarnukk veel tunda annab. Kui tunnen valu, tekib vaimusilmas pilt, kuidas käsi katki läks.“